Zlatni dvori
<s>Zlatni dvori je  hrvatska dramska serija.</s><s>Glavni redatelji su Goran Rukavina, Kristijan Milić, Danijel Pleić i Josip Žuvan.</s><s>Serija je sa snimanjem krenula sredinom lipnja, a s emitiranjem 6. rujna 2016. na programu Nove TV.</s><s>Serija se emitira od ponedjeljka do srijede u 22:00h</s>

<s>Sinopsis</s>

<s>Zlatni dvori je nova serija Nove TV u kojoj pratimo jaku ljubavnu priču između Ane (Katarina Baban), seoske djevojke koja na slavonskom gazdinstvu brine o konjima i Petra (Matko Knešaurek), mladog bogataša koji je pomalo vjetropirast, neodgovoran i zaveden sjajem vlastitog, obiteljskog bogatstva, ali u dubini duše pošten i dobronamjeran.</s>

<s>Petar će iz ljubavi prema glazbi, ali i velikog prkosa prema ocu, prihvatiti okladu da će Anu pretvoriti u glazbenu zvijezdu.</s><s>Između njih se od prvog susreta razvijaju snažne emocije, koje će ih oboje dovesti do krajnjeg cilja – ne samo pronalaska prave ljubavi, nego i upoznavanja samih sebe.</s><s>Međutim, na tom putu postoji veliki broj prepreka na koje će tako neobičan par naići.</s>

<s>Ana živi na skromnom, ali lijepom imanju kojeg uglavnom sama održava.</s><s>S njom živi otac Antun, dobronamjeran, ali nerealan čovjek čiji su ih potezi doveli u teško financijsko stanje i djed Joza, poznati seoski šaljivdžija.</s><s>Iako je nesposoban za rad i pomoć na imanju, Joza (Duško Valentić) je vesele naravi, vedra duha i voli svoju obitelj, takvu kakva jest.</s><s>Iako joj ne može ništa pomoći, pomalo joj, nehotice, odmaže, jer voli popiti koju rakijicu više.</s>

<s>Ana je od svoje majke, koja je otišla u inozemstvo ganjati (neuspješnu) karijeru pjevačice, naslijedila prelijep, iako neškolovan glas no okolnosti majčinog odlaska su za nju obavijene velom tajne.</s><s>Naime, njen otac nikada nije htio pričati o majci jer nije htio Ani kaljati uspomene.</s><s>Ani je od majke ipak ostala jedna uspomena – pjesma koju pjeva svojim konjima, nesvjesna ljepote svoga glasa.</s><s>Obzirom na to da nije imala majku u svojim formativnim godinama, iako lijepa, Ana je djevojka koja ne brine za svoj izgled, ponašanje, a moderna čuda, iako ih jest svjesna, nimalo ju ne zanimaju.</s>

<s>Ana radi na imanju gazde Nikole (Robert Kurbaša), velikom i bogatom gazdinstvu koje se stalno širi otkupljujući napuštena ili propala seoska imanja unaokolo.</s><s>To veliko gazdinstvo osim proizvodnje hrane bavi se i seoskim turizmom, te organizacijom ekskluzivnih etno vjenčanja.</s><s>Ana je nadaleko slavna po svojim kolačima i neumorno radi kolače za svadbe, krstitke, slavlja…</s><s>Nikola ima grandiozne planove da tu napravi ogromni zabavno rekreacijski centar.</s><s>I njezino imanje mu treba kao parcela da zaokruži sve u svom vlasništvu.</s><s>Osim toga, Ana mu je jako privlačna.</s><s>No, ona ima urođeni instinkt za prepoznavanje ljudskih karaktera i otpočetka ne osjeća privlačnost prema njemu, ni kao prema osobi, niti prema kao muškarcu.</s>

<s>Jedan neočekivani susret sa zagrebačkim bogatim dečkom Ani će promijeniti život.</s><s>Naime, Petar, zajedno s prijateljem Ivanom (Jan Kerekeš) juri na svadbu Nikoline sestre, no na konju juri i Ana jer želi što prije doći do veterinara – njena kobila Plamenka je pred porođajem.</s><s>Umalo se dogodi nesreća.</s><s>Već prvi susret Ane i Petra daje naznaku da među njima postoji nešto, iako je Ana, zbog okolnosti, ljuta.</s>

<s>Petar je navikao da djevojke i žene lako padaju na njegov šarm, no Ana je drugačija.</s><s>U trenucima kad mu je još samo fizički privlačna, slučajno čuje njen divni glas i ona u potpunost zaokupi.</s><s>U jednom trenutku izbit će i slučajni požar te će Petar u trenu postati pravi romantični junak koji iz požara spašava svoju novu ljubav.</s><s>Budući da ga obiteljski posao ne zanima, već bi se želio okušati u producentskim glazbenim vodama, Petar je često u zavadi s roditeljima.</s><s>Nakon velike svađe s ocem Vinkom (Milan Štrljić), majka Irena (Ecija Ojdanić) ponudi Petru da se dokaže u svijetu glazbe s pjevačicom po izboru.</s><s>Ako ne uspije, mora se bespogovorno vratiti u očevu firmu i zarađivati, a ukoliko od nje napravi zvijezdu u samo tri mjeseca, sam odlučuje o svom životu i karijeri.</s><s>Petar prihvaća izazov i za svoju muzu odabire upravo Anu.</s>

<s>Uloge</s>

<s>Glavna glumačka postava</s>

<s>Izvori</s>

<s>Eksterni linkovi</s>

<s>Zlatni dvori na portalu mojtv.hr</s>

<s>Hrvatske TV-serije
Dramske serije</s>

